《寿沈守》
宋代·周行己

三甲三壬五福俱，胸中落落贮琼琚。池塘芳草诗情远，富贵浮琼世事疏。

一郡寿炉薰爱日，层霄仙籍寄真书。君王万亿臣千亿，永作天官拱帝居。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。